זיכרון בסלון

זיכרון בסלון הוא מיזם חברתי של התכנסויות לא פורמליות בבתים פרטיים סביב יום הזיכרון לשואה ולגבורה. המיזם הוקם על ידי עדי אלטשולר ונדב אמבון בשנת 2011. מאז השתתפו במיזם למעלה מ-2 מיליון איש בישראל ומחוצה לה. לפי מייסדי המיזם, ״היוזמה מיועדת לאנשים המחפשים דרכים נוספות לציין את יום השואה, לצד הטקסים הממלכתיים והצפייה המסורתית בתוכניות הטלוויזיה המוקרנות בערב זה. היא מאפשרת לכל אחד לקחת מחדש בעלות ואחריות על עיצוב זיכרון השואה, להבטיח המשך הדיון בה גם אחרי שלא יישארו בינינו ניצולים והשפעה על דרך שבה נזכור ונלמד מהשואה.״ בערב יום השואה, או בימים הסמוכים לו, מתקיימים במקביל מאות אלפי התכנסויות בסלונים פרטיים, בישראל ומחוצה לה, שבהן מקשיבים יחד המשתתפים לעדויות של ניצולי שואה ודור שני, חולקים ומשתפים זה את זה בשירים, קטעי קריאה ומחשבות ומקיימים דיונים פתוחים. ערב זיכרון בסלון בנוי משלושה חלקים מרכזיים: עדות של ניצול שואה או בן דור שני לשואה, שיתוף ודיון. מתנדבי ״זיכרון בסלון״ מסייעים למארגן האירוע לצקת תוכן באמצעות הדרכה ובעזרת מערכים המצויים באתר, מקשרים אותו, במידת האפשר, לאיש או אשת עדות שיבואו לדבר באירוע ומסייעים בתכנון הערב. אות עיטור האור של הקרן לרווחת ניצולי השואה לשנת 2018. אות הנשיא למתנדב לשנת 2019 בטקס בבית הנשיא בירושלים. אות "הליגה נגד השמצה" ע"ש נח קליגר להנצחת זיכרון השואה, 2019. זיכרון בסלון זכה לסיקור תקשורתי נרחב בישראל וברחבי העולם. בין השאר הארגון הוזכר בכתבות בכל ערוצי הטלוויזיה והעיתונים המרכזיים בישראל, כמו גם בכתבה במגזין TIME, משדר בערוץ קשת בשנת 2020 ועוד. אחד הפרקים בתוכנית הקומדיה צומת מילר נקרא 'זיכרון בסלון' ובו מוזכרים ערב הזיכרון והמיזם. ערך מורחב – פסקול שלישי פסקול שלישי הוא אלבום מוזיקלי, יוזמת זיכרון בסלון ובשיתוף פעולה של תחנת הרדיו הישראלית גלגלצ, שיצא לקראת יום הזיכרון לשואה ולגבורה בחודש מרץ 2023. האלבום, בהשתתפות מגוון רחב של יוצרים ישראליים: מוזיקאים, מעבדים ומפיקים, כולל 14 שירים חדשים מקוריים, שנכתבו מבעד לעיניהם של בני הדור השלישי, ובהשראת סיפוריהם וחוויותיהם האישיות של שורדי שואה עמם הם נפגשו במפגש קרוב ואינטימי. בין האמנים המשתתפים באלבום: איה זהבי פייגלין, אלון עדר, אליאנה תדהר, בניה ברבי, גיא מזיג, דורון מדלי, הראל סקעת, טל קסטיאל, יונתן רזאל, לי בירן, האחיות כרקוקלי, משה קלוגהפט, סיון טלמור, סתיו בגר, עברי לידר, פטריק סבג, קובי אוז, רון ביטון, ריטה, שי צברי ותמיר גרינברג. מדיה וקבצים בנושא זיכרון בסלון בוויקישיתוף אתר האינטרנט הרשמי של זיכרון בסלון אתר האינטרנט הרשמי של זיכרון בסלון (באנגלית, בגרמנית, בצרפתית, בספרדית, באיטלקית, בפולנית וברוסית) זיכרון בסלון, ברשת החברתית פייסבוק זיכרון בסלון, ברשת החברתית אקס (טוויטר) זיכרון בסלון, ברשת החברתית אינסטגרם זיכרון בסלון, ברשת החברתית LinkedIn זיכרון בסלון, סרטונים בערוץ היוטיוב זיכרון בסלון, ברשת החברתית אקס (טוויטר) זיכרון בסלון, באתר "גיידסטאר ישראל" דסק קשת 12, ‏אדיר מילר: "סבתא שלי אמרה שלראות את הנכד שלה מצחיק את עם ישראל זאת התשובה שלה להיטלר", באתר ‏מאקו‏, 20 באפריל 2020 גלעד שלמור, ‏גם השנה: מיזם "זיכרון בסלון" נמשך, באתר ‏מאקו‏, 13 באפריל 2015 עדי אלטשולר, הצעה למפגשים אלטרנטיביים לזיכרון השואה, באתר ynet, 17 באפריל 2012 כתבה בערוץ 2, ‏23 באפריל 2012 זיכרון בסלון: להכניס את שיח השואה הביתה, הטלוויזיה החינוכית, 2015 רעות רימרמן ואטילה שומפלבי, "זיכרון בסלון": הניצולים שמעידים אצלכם בבית, באתר ynet, 3 במאי 2016 Liat Steir-Livny, "Remembrance in the Living Room (Zikaron b’Salon): Grassroots Gatherings Creating New Forms of Holocaust Commemoration in Israel", Holocaust Studies: A Journal of Culture and History, 25, 2018 הדר גיל-עד, "זיכרון בסלון": "זה עונג לראות שהיטלר ניסה, אבל לא הצליח לגמור אותנו", באתר ynet, 7 באפריל 2021 זיכרון בסלון – דף הסבר | מרכז הארגונים של ניצולי השואה בישראל Q&A with Israeli Social Entrepreneur Adi Altschuler, ‏12 בספטמבר 2014 (באנגלית) דף פסקול שלישי, באתר זיכרון בסלון הפרויקט הסודי של אמני ישראל, כתבה בערוץ "קשת 12, חדשות סוף השבוע", באתר יוטיוב, 18 במרץ 2023 פסקול שלישי - הפודקאסט, דנה יצחק בשיחה עם יוצרי האלבום פסקול שלישי, גלגלצ, 18 באפריל 2023